TU ผนึก “อมาโด้” ดันซีเล็คทูน่าบุกตลาดทีวี “โฮมช้อปปิ้ง” ปั๊มยอดขายโตแกร่ง
TU ส่ง “ซีเล็คทูน่า” ผนึกกำลังกับ “อมาโด้” ขายสินค้าผ่านช่องทางขายทีวี “โฮมช้อปปิ้ง” ชี้เป็นช่องทางใหม่ที่เข้าถึงกลุ่มผู้บริโภควงกว้าง
TU ส่ง “ซีเล็คทูน่า” ผนึกกำลังกับ “อมาโด้” ขายสินค้าผ่านช่องทางขายทีวี “โฮมช้อปปิ้ง” ชี้เป็นช่องทางใหม่ที่เข้าถึงกลุ่มผู้บริโภควงกว้าง
26 ต.ค. 2564

นายศรัณย์ รัตนรุ่งเรืองชัย ผู้จัดการทั่วไปบริหารกลุ่มตลาดเกิดใหม่ บริษัท ไทยยูเนี่ยน กรุ๊ป จำกัด (มหาชน) หรือ TU เปิดเผยว่า ซีเล็คทูน่า ได้รับการตอบรับเป็นอย่างดีจากผู้บริโภค บริษัทเป็นผู้นำตลาดด้วยส่วนแบ่งการตลาดกว่า 60% โดยเกิดจากความมุ่งมั่นนำเสนอสินค้าที่มีคุณภาพ ภายใต้มาตรฐานการผลิตระดับส่งออก เพื่อตอบสนองความต้องการของผู้บริโภค รวมทั้งการส่งเสริมให้คนไทยได้บริโภคทูน่าที่มีคุณภาพ มีโปรตีนชั้นดีจากปลาทูน่าธรรมชาติ ไขมันอิ่มตัว 0% โอเมก้า 3 และซีลีเนียม ที่ช่วยในการสร้างภูมิต้านทาน
นอกจากนี้ ทางซีเล็คยังได้มีการพัฒนาสินค้าใหม่ๆ อย่างต่อเนื่อง อาทิ Sealect X After Yum การร่วมมือกับร้านยำอินเทรนด์ชื่อดังอย่าง ร้านอาฟเตอร์ยำ ผลิตทูน่าในน้ำยำ สูตร DIY ปรุงแต่งรสชาติในแบบของคุณ การจับมือกับ ตัวการ์ตูนยอดนิยมขวัญใจคนไทยในทุกเจเนอร์เรชั่นอย่าง โดราเอม่อน ออกผลิตภัณฑ์ทูน่ากระป๋อง ลิมิเตท อิดิชั่นร่วมฉลอง 50ปี โดราเอม่อน และภาพยนตร์ Stand By me 2 และล่าสุดได้เปิดตัวสินค้า น้ำพริกทูน่า สูตรน้ำพริกนรก
สำหรับผลิตภัณฑ์ในกลุ่มปลาซาร์ดีนและแมคเคอแรล เราได้เปิดตัวออกผลิตภัณฑ์ที่ถือเป็นนวัตกรรมใหม่ล่าสุด รายแรกของไทย ปลากระป๋อง ซีเล็ค โกลด์ เป็นปลากระป๋องรูปทรงแบน ที่เปิดทานสะดวกยิ่งขึ้น คัดสรรเนื้อปลาแมคเคอแรล ฟิลเลต์ พรีเมี่ยม ผ่านการแล่อย่างพิถีพิถัน  ไม่มีก้าง ไม่มีหนัง ทานง่าย ไม่คาว และใช้ซอสมสูตรพิเศษ โดยมี 2 สูตร คือสูตรมะเขือเทศ และซอสพริก การร่วมมือกับอมาโด้ ช้อปปิ้ง จะช่วยให้ผู้บริโภคสามารถเข้าถึงผลิตภัณฑ์ได้ง่าย และสะดวกมากยิ่งขึ้น รวมทั้งการเข้าถึงกลุ่มลูกค้าใหม่ๆได้เป็นอย่างดี”
นายธนาตรัยฉัตร ภูโชคอนันต์ ประธานเจ้าหน้าที่บริหาร บริษัท อมาโด้ กรุ๊ป จำกัด ผู้จัดจำหน่ายผลิตภัณฑ์ภายใต้แบรนด์ อมาโด้ (Amado) เผยว่า ผ่านมา 10 เดือนที่ Amado Shopping ช่องทางขายทีวีโฮมช้อปปิ้งรูปแบบใหม่นำเสนอสินค้าที่มีคุณภาพให้ผู้บริโภคผ่านหน้าจอโทรทัศน์ ในขณะนี้รูปแบบการโฆษณาปรับให้เข้ากับสถานการณ์ปัจจุบันมากขึ้น
โดยสอดคล้องกับข้อมูลจากบริษัท นีลเส็น (ประเทศไทย) จำกัด ระบุว่า ภาพรวมการใช้เม็ดเงินโฆษณา 8 เดือนของปี 2564 สื่อทีวียังคงครองมาร์เก็ตแชร์สูงสุดที่ 61% เพราะผู้บริโภคอยู่บ้านเพิ่มขึ้นสืบเนื่องจากการล็อคดาวน์และ Work from Home เราจึงได้รับการตอบรับจากพาร์ทเนอร์ธุรกิจที่สนใจนำผลิตภัณฑ์มาจำหน่ายบน Amado Shopping อย่างต่อเนื่อง หลังจาก Transformation ของงบประมาณทางการตลาด (Marketing Budget) ในการซื้อสปอตโฆษณาเปลี่ยนเป็นการซื้อโฆษณาแบบรายการขาย (Tie-in) สินค้าก่อให้เกิดเป็นยอด Commerce สามารถวัด ROI ได้ทันที
ทั้งนี้ ทำให้กลุ่มสินค้าธุรกิจสินค้าอุปโภคบริโภค หรือ FMCG หันมาให้ความสนใจกับการลงเม็ดเงินในวิธีการโฆษณาแบบรายการขาย Tie-in เยอะขึ้น โดยปัจจุบันอมาโด้มีผลิตภัณฑ์กลุ่ม FMCG ประเภทอาหารและเครื่องดื่มแบรนด์ชั้นนำของไทย ได้แก่ น้ำดื่มสิงห์ เพอร์ร่า วิตามิน วอเตอร์ และแลคตาซอย ล่าสุด บริษัท ไทยยูเนี่ยน กรุ๊ป จำกัด (มหาชน) ได้ประเดิมนำผลิตภัณฑ์ใหม่ “ซีเล็คทูน่า สูตรอาฟเตอร์ยำ” เอาใจสายชอบทำอาหารเอง มาวางจำหน่ายบน Amado Shopping ผ่านรายการคู่กัดสะบัดข่าว ช่องไทยรัฐทีวี รายการแรกยอดขายกว่า 1,000 เซท ในเวลา 7 นาทีอีกด้วย
“การนำเสนอสินค้าผ่านรายการขายช่องทางโทรทัศน์ทำให้คนส่วนใหญ่ได้รับข้อมูลประกอบการตัดสินใจซื้อได้ดียิ่งขึ้น โดยเฉพาะการนำเสนอสินค้าในรูปแบบ Tie-in  คือคำตอบที่เข้าถึงลูกค้าได้ดีที่สุด ซึ่งจุดเด่นของ Amado Shopping สามารถรวบรวมรายการเรตติ้งคุณภาพของสถานีโทรทัศน์ชั้นนำมาสร้างช่องทางขายทรงประสิทธิภาพและมีความเชี่ยวชาญบริการรับออร์เดอร์ให้ลูกค้าด้วยเทเลเซลล์ของเราเอง นอกจากนี้ ไทยยูเนี่ยน กรุ๊ป ยังนำสินค้าในไลน์อื่น ได้แก่ ซีเล็คน้ำพริกทูน่า สูตรน้ำพริกนรก ซีเล็ค โกลด์ เนื้อปลาปลาแมคเคอแรล ฟิลเลต์ พรีเมี่ยม ในซอสมะเขือเทศ และซีเล็คทูน่าฟิตต์ สเต็ก ในน้ำแร่ ลง Amado Shopping เพิ่มเติมอีกด้วย” นายธนาตรัยฉัตร กล่าว